Държавен вестник, бр. 9, 2012 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  9
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 11
ОТ 24 ЯНУАРИ 2012 Г.
за допълнение на Правилника за прилагане 
на Закона за развитието на академичния 
състав в Република България, приет с По­
становление № 202 на Министерския съвет 
от 2010 г. (обн., ДВ, бр. 75 от 2010 г.; изм. и 
доп., бр. 19 от 2011 г.)
МИНИСТЕРСКИЯТ СЪВЕТ
П О С Т А Н О В И :
Параграф единствен. В § 1 от допълнител­
ните разпоредби се създава т. 3:
„3. „Външни членове“ са лица, които към 
датата на утвърждаване на научното жури 
или най-малко пет години преди тази дата не 
са упражнявали преподавателска или научна 
дейност по трудово правоотношение с висшето 
училище или научната организация.“
Министър-председател:
Бойко Борисов
Главен секретар на Министерския съвет:
Росен Желязков
807
НАРОДНО СЪБРАНИЕ
РЕШЕНИЕ
за отпускане на пенсия за особени заслуги 
към държавата и нацията
Народното събрание на основание чл. 86, 
ал. 1 от Конституцията на Република България 
във връзка с чл. 91 от Кодекса за социално 
осигуряване
Р Е Ш И :
1. Отпуска пенсия за особени заслуги към 
държавата и нацията на Людмила Владими­
рова Чешмеджиева, считано от 1 декември 
2011 г.
2. По отношение на пенсията по т. 1 да се 
прилагат разпоредбите на Кодекса за социално 
осигуряване.
3. Изпълнението на решението се възлага 
на управителя на Националния осигурителен 
институт.
Решението е прието от 41-ото Народно 
събрание на 25 януари 2012 г. и е подпечатано 
с официалния печат на Народното събрание.
Председател на Народното събрание: 
Цецка Цачева
891
ПОСТАНОВЛЕНИЕ № 12
ОТ 27 ЯНУАРИ 2012 г.
за изменение на Наредбата за условията и 
реда за отпечатване, съхраняване, полагане, 
анулиране, бракуване, унищожаване и отчитане 
на визови стикери и на бланки за поставяне 
на визи, приета с Постановление № 92 на Ми­
нистерския съвет от 2003 г. (обн., ДВ, бр. 40 
от 2003 г.; изм. и доп., бр. 97 от 2007 г., бр. 91 
от 2010 г. и бр. 51 от 2011 г.)
МИНИСТЕРСКИЯТ СЪВЕТ
П О С ТА Н О В И :
§ 1. Член 2 се изменя така:
„Чл. 2. (1) Отпечатването на визови стикери 
се организира от Министерството на външни­
те работи и Министерството на вътрешните 
работи при условията и по реда на Регламент 
(ЕО) № 1683/95 на Съвета от 29 май 1995 г. за 
определяне на единен формат за визи (OB, L 
164 от 14.07.1995 г.), изменен с Регламент (ЕО) 
№ 334/2002 на Съвета от 18 февруари 2002 г. 
(OB, L 53 от 23.02.2002 г.), на Регламент (ЕО) 
№ 333/2002 на Съвета от 18 февруари 2002 г. 
за единния формат на формуляра за поставя­
не на визите, които се издават от държавите 
членки на лицата, които притежават пътен 
документ, който не е признат от държавата 
членка, която е изготвила формуляра (OB, L 
53 от 23.02.2002 г.).
(2) Министерството на външните работи 
организира и провежда процедура за възлагане 
на обществена поръчка за отпечатването на 
визовите стикери и на бланките за полагане 
на визи.
(3) Министерството на вътрешните работи 
изготвя и предоставя на Министерството на 
външните работи предпечатната подготовка, 
дизайна, техническото описание и работната 
документация под формата на филми, печатни 
форми или работни файлове и инструментариум 
за отпечатване на визовите стикери и бланки 
за поставяне на визи, както и оказва друга 
техническа и експертна помощ, свързана с 
дейностите по изпълнение на наредбата.
(4) Министерството на вътрешните работи 
предоставя информация на Министерството на 
външните работи за необходимите му визови 
стикери и на бланките за полагане на визи.
(5) Министерството на вътрешните работи 
заплаща на Министерството на външните работи 
стойността на предоставените му стикери за 
визи и бланки за поставяне на визи.“
§ 2. В чл. 3 ал. 1 се изменя така:
„(1) Визовите стикери и бланките за по­
ставяне на визи се разпределят от Министер­
ството на външните работи и се предоставят 
от материалноотговорно лице, определено със 
заповед на министъра на външните работи, на